બિટકોઈન કેસમાં અત્યાર સુધીની કાર્યવાહી સંદર્ભે CIDએ જારી કરેલી અખબારી યાદીમાં જણાવાયું છે કે, તપાસ દરમિયાન ફલિત થયું છે કે નોટબંધી દરમિયાન બિટકોઈનમાં મોટા પ્રમાણમાં કરોડો રૂપિયાનું રોકાણ થયું છે. આ અંગે સરકારને વાકેફ કરવામાં આવતાં અપાયેલા આદેશાનુસાર એન્ફોર્સમેન્ટ ડાયરેક્ટોરેટ (ED) અને ઈનકમટેક્સ વિભાગને જાણ કરી કાળાં નાણાંનું રોકાણ કરનાર ઈસમો વિરૂદ્ધ કડક હાથે કાર્યવાહી કરવા સરકારે આદેશ કર્યો છે.